Gustav Hirsch

Gustav Reinhold Hirsch (vene keeles Густав Иванович Гирш; 23. juuli 1828 Kullamaa, Kullamaa kihelkond, Läänemaa, Eestimaa — 7. märts 1907 Tsarskoje Selo, Peterburi kubermang) oli eesti arst (salanõunik), Venemaa keiser Aleksander III ja Nikolai II ihuarst.

Gustav Reinhold Hirsch oli üks esimesi eesti rahvusest arste. Õppis Haapsalu Kreiskoolis, Tallinna Kubermangugümnaasiumis ja 1848–1853 Peterburi Sõjaväemeditsiini Akadeemias, sai meditsiinidoktori kraadi Varssavi ülikoolist 1854 ja oli seejärel Peterburis sõjaväearst. Võttis arstina osa Krimmi sõjast ümberpiiratud Sevastopolis.Яков Кротов: История одного дня. 20 сентября 1890 (ГУСТАВ ГИРШ)
pisi|Gustav Reinhold Hirsch (seisab vasakult esimesena) 1869. aastal troonipärija Aleksander III seltskonnas

1865–1866 oli Krasnoje Selo keskhospitali ülemarst, kust kutsuti tulevase keisri Aleksander III saatjaks Volga reisil, mille järel jäi ka edaspidi tema arstiks. Hiljem sai temast keisri ihuarst ja ka keiser Nikolai II ihuarst.

Ta oli Peterburi Eesti patrioot, kelle kujunemisele ja tulevasele edukale karjäärile avaldas suurt mõju tema onu Philipp Jakob Karell, kes samuti eestlasest meditsiinidoktorina oli õukonna auihuarst. Hirsch toetas mitmeid Eesti rahva kultuuriüritusi, avaldas tervishoiualaseid artikleid Eesti ajakirjanduses. 1904. aastal valiti Haapsalu linna aukodanikuks teenete eest kuurordi edendamisel ja populariseerimisel.

Doktor Hirch on maetud Peterburi Volkovo kalmistule.

Kullamaa rahvuspäeval 18. oktoobril 2008 avati doktor Gustav Hirschi 180. sünniaasta puhul Kullamaa kirikuesisel platsil Kohila Graniidi valmistatud Gustav Hirschi mälestuskivi.Kullamaa vald tähistab täna rahvuspäeva, Lääne Elu, 18. oktoober 2008Kullamaalased meenutasid kahe tsaari ihuarsti, Lääne Elu, 21. oktoober 2008 

Perekond
Gustav Hirsch sündis Kullamaa koguduse köster Johann Bernhard Hirschi  (1790–1838)  ja Frederika Johanna (sündinud Karell) pojana. Tema vanemad puhkavad Kullamaa kalmistul.Kalmuaias puhkab Kullamaa kuldne minevik, Lääne Elu, 24. juuli 2004 Tema ema oli  Venemaa keisrite  Nikolai I, keisrinna Aleksandra Fjodorovna ja Aleksander II ihuarsti doktor Philipp Jakob Karelli õde.

Ta abiellus Maria Enghoffiga, kes oli eestlasest Läänemaa Ridala kihelkonna Uuemõisa mõisavalitseja Siim Enghoffi tütar ja eestlasest sõjaväearsti, tõelise salanõuniku (1906), Püha Aleksander Nevski ordeni kavaleri (1903) Friedrich Fabian Enghoffi (1829–1916Mati Laane, Philipp Jacob Karell, Andekuse geen baltisaksa ja eesti suguvõsades lk 210Harri Jõgi, “Eesti soost kindralid. Teatmik”, Kirjastus Sisekaitseakadeemia, 1999, lk 23) õde.Aadu Lüüs: Philipp Karelli elu ja tegevus., Eesti Kirjandus, nr. 11/1926

Viited

Kirjandus
Harri Jõgi, “Eesti soost kindralid. Teatmik”, Kirjastus Sisekaitseakadeemia, 1999, lk 23
Välislingid
"Gustav Reinhold Hirschi portree", Ivan Nikolajevitš Kramskoi 1881
TÜ Ajaloo muuseum: Ajaloolised fotod: Hirsch, Gustav

Kategooria:Eesti arstid
Kategooria:Püha Andreas Esmakutsutu ordeni kavalerid
Kategooria:Püha Anna I klassi ordeni kavalerid
Kategooria:Peterburi patrioodid
Kategooria:Haapsalu aukodanikud
Kategooria:Sündinud 1828
Kategooria:Surnud 1907